CELEX: 52008XG1213(04)
Language: sk
Date: 2008-11-20 00:00:00
Title: Závery Rady z 20. novembra 2008 o európskej digitálnej knižnici EUROPEANA

13.12.2008   
            
            
               SK
            
            
               Úradný vestník Európskej únie
            
            
               C 319/18
            
         Závery Rady z 20. novembra 2008 o európskej digitálnej knižnici EUROPEANA
   (2008/C 319/07)
   RADA EURÓPSKEJ ÚNIE,
   KEĎŽE:
   
               —
            
            
               vytvorenie európskej digitálnej knižnice EUROPEANA, umožňujúcej spoločný prístup online k digitálnemu kultúrnemu materiálu z celej Európy v mnohých jazykoch (knihy, tlač, fotografie, filmové a audiovizuálne diela, archívne dokumenty, muzeálne zbierky, architektonické a archeologické dedičstvo atď.), je výbornou príležitosťou zhodnotiť kultúrne dedičstvo členských štátov a sprístupniť ho celej verejnosti,
            
         
               —
            
            
               zo všeobecnejšieho hľadiska sú digitalizácia kultúrneho materiálu členských štátov a jeho dostupnosť online, ako aj digitálne uchovávanie podstatné pre zhodnotenie kultúrneho dedičstva, pre dynamiku vo vytváraní obsahov a vznik nových služieb online; prispievajú k demokratizácii prístupu ku kultúre a znalostiam, ako aj k rozvoju informačnej spoločnosti a znalostnej ekonomiky,
            
         
               1.
            
            
               PODČIARKUJE:
               
                           —
                        
                        
                           svoju angažovanosť v súvislosti s cieľmi, činnosťami a harmonogramami vymedzenými na základe odporúčania Komisie z 24. augusta 2006 (1) vo svojich záveroch z 13. novembra 2006 o digitalizácii kultúrneho materiálu, jeho dostupnosti online a o digitálnom uchovávaní (2),
                        
                     
                           —
                        
                        
                           význam uskutočnenia prác v oblasti digitalizácie, uchovávania a zverejňovania obsahu, a to v súlade s právnymi predpismi Spoločenstva a medzinárodnými právnymi predpismi súvisiacimi s duševným vlastníctvom.
                        
                     
         
               2.
            
            
               So záujmom VÍTA:
               
                           —
                        
                        
                           uznesenie Európskeho parlamentu z 27. septembra 2007 s názvom „i2010: na ceste k európskej digitálnej knižnici“ (3),
                        
                     
                           —
                        
                        
                           oznámenie Komisie z 3. januára 2008 o kreatívnom obsahu online na jednotnom trhu,
                        
                     
                           —
                        
                        
                           a oznámenie Komisie z 11. augusta 2008 s názvom „Európske kultúrne dedičstvo sprístupnené jedným kliknutím myšou – pokrok pri digitalizácii kultúrneho materiálu, jeho dostupnosti online a pri uchovávaní digitálnych záznamov na celom území EÚ“ (4), v ktorom sa zdôrazňuje dosiahnutý pokrok pri vykonávaní odporúčania Komisie a záverov Rady z roku 2006 a zároveň sa upozorňuje na závažné rozdiely v napredovaní pri vykonávaní postupov, ktoré prebiehajú v jednotlivých členských štátoch.
                        
                     
         
               3.
            
            
               S uspokojením BERIE NA VEDOMIE:
               
                           —
                        
                        
                           postupné vytváranie európskej digitálnej knižnice EUROPEANA, ktoré sa prejavilo 8. novembra 2007 vytvorením nadácie holandského práva „európska digitálna knižnica“ a spustením skúšobnej prevádzky 20. novembra 2008,
                        
                     
                           —
                        
                        
                           účasť členských štátov, kultúrnych inštitúcií a odborných pracovníkov z tejto oblasti vo všeobecnosti na procese digitalizácie kultúrneho materiálu a jeho sprístupňovania online a digitálneho uchovávania,
                        
                     
                           —
                        
                        
                           podporu Komisie tomuto projektu a procesu digitalizácie vo všeobecnosti najmä prostredníctvom programu eContent+ a siedmeho rámcového programu v oblasti výskumu a technického rozvoja, ustanovenia skupiny expertov členských štátov pre digitalizáciu a digitálne uchovávanie v roku 2007 (5), skupiny expertov na vysokej úrovni v roku 2006 (6), ako aj začatia štúdií (7),
                        
                     
                           —
                        
                        
                           uzatvorenie dohody zo 4. júna 2008 o usmerneniach o usilovnom pátraní, pokiaľ ide o diela, ktorých majitelia práv nie sú známi, zo strany zástupcov knižníc, archívov, audiovizuálnych archívov a majiteľov práv, pod záštitou Komisie.
                        
                     
         
               4.
            
            
               ZASTÁVA NÁZOR, že predpokladom úspechu a dlhodobého trvania projektu EUROPEANA a všeobecnejšie procesu digitalizácie kultúrneho materiálu a jeho sprístupňovania online a digitálneho uchovávania, ktorý sa začal v členských štátoch, je:
               
                           —
                        
                        
                           aktívna a trvalo udržateľná podpora digitalizácie kultúrneho materiálu a jeho dostupnosti online a digitálneho uchovávania, aby sa zabezpečila rôznorodá a kvalitná ponuka, ktorá by reprezentovala kultúrnu a jazykovú rozmanitosť a bohatosť duchovného dedičstva Únie,
                        
                     
                           —
                        
                        
                           pokračovanie v hľadaní spoločných praktických riešení, ktoré sú v súlade s autorskými a súvisiacimi právami, s cieľom zlepšiť dostupnosť čo najširšej ponuky kultúrneho materiálu online,
                        
                     
                           —
                        
                        
                           vývoj technológií na zabezpečenie dlhodobého digitálneho uchovávania, interoperability systémov na prístup k obsahu, viacjazyčného vyhľadávania a dostupnosti obsahu a rozmanitých a kvalitných služieb verejnosti,
                        
                     
                           —
                        
                        
                           vymedzenie dlhodobého ekonomického modelu pre knižnicu EUROPEANA a trvalo udržateľná podpora všetkých zainteresovaných strán – kultúrnych inštitúcií, odborných pracovníkov, členských štátov a Komisie.
                        
                     
         
               5.
            
            
               VYZÝVA ČLENSKÉ ŠTÁTY, aby:
               
                           —
                        
                        
                           aktívne a vytrvalo pokračovali vo vykonávaní svojich vnútroštátnych stratégií a cieľov vypracovaných v súlade so závermi Rady z 13. novembra 2006 o digitalizácii kultúrneho materiálu, jeho dostupnosti online a o digitálnom uchovávaní, a to najmä vymedzením príslušných kvantitatívnych a kvalitatívnych cieľov a mobilizáciou zodpovedajúcich zdrojov,
                        
                     
                           —
                        
                        
                           presadzovali synergiu medzi sebou, ako aj medzi rôznymi inštitúciami zapojenými do procesu digitalizácie kultúrneho materiálu a jeho sprístupňovania online a digitálneho uchovávania, aby sa obohatila ponuka digitálneho kultúrneho materiálu,
                        
                     
                           —
                        
                        
                           pokračovali v rámci svojich vnútroštátnych stratégií v podpore integrácie digitálneho kultúrneho materiálu do knižnice EUROPEANA, najmä presadzovaním noriem interoperability, zavádzaním alebo vylepšovaním portálov združujúcich vnútroštátny obsah, prípadne aj vymedzením európskych tém pre výber materiálu v súlade s prioritami kultúrnych inštitúcií zúčastnených na projekte,
                        
                     
                           —
                        
                        
                           zvážili cieľ zahrnúť do knižnice EUROPEANA chránené diela a aby v záujme toho pri rešpektovaní platných systémov členských štátov a Spoločenstva pre autorské a súvisiace práva presadzovali uzatváranie dohôd, ktoré budú účinné v cezhraničom kontexte, medzi zainteresovanými stranami s cieľom prispieť k digitalizácii týchto diel a ich dostupnosti online,
                        
                     
                           —
                        
                        
                           zabezpečili mechanizmy uľahčujúce digitalizáciu diel, ktorých majitelia nie sú známi, a diel, ktoré sa prestali vydávať a distribuovať, ako aj prístup online k ním, a to pri plnom dodržiavaní práv a záujmov vlastníkov práv.
                        
                     
         
               6.
            
            
               VYZÝVA KOMISIU, aby:
               
                           —
                        
                        
                           podnecovala a koordinovala práce zamerané na zlepšenie dlhodobého digitálneho uchovávania a interoperability systémov na prístup k obsahu, a to najmä výmenou osvedčených postupov a šírením noriem, a aby podporovala výskum a vývoj inovačných technológií najmä s cieľom zabezpečiť dlhodobé uchovávanie digitálneho kultúrneho materiálu, jeho viacjazyčné vyhľadávanie a dostupnosť, ako aj rozvoj nových možností využitia,
                        
                     
                           —
                        
                        
                           preskúmala s náležitým ohľadom na vnútroštátne stratégie a ciele možnosť zvýšenia finančnej podpory digitalizácie kultúrneho materiálu z členských štátov, ktorý je pridanou hodnotou pre Európu a prispieva do knižnice EUROPERANA, v rámci existujúcich programov Spoločenstva a aktuálneho finančného výhľadu,
                        
                     
                           —
                        
                        
                           najmä na základe správ členských štátov zhodnotila pokrok a ekonomické, finančné i ďalšie perspektívy vývoja knižnice EUROPEANA, ako aj pokrok dosiahnutý v rámci členských štátov, pokiaľ ide o digitalizáciu kultúrneho materiálu a jeho dostupnosť online a digitálne uchovávanie, a aby o tom predložila v roku 2010 správu Európskemu parlamentu a Rade.
                        
                     
         
               7.
            
            
               VYZÝVA ČLENSKÉ ŠTÁTY A KOMISIU, aby v rámci svojich právomocí:
               
                           —
                        
                        
                           podporovali rozvoj knižnice EUROPEANA a spolupracovali so zainteresovanými stranami, najmä za pomoci skupiny expertov členských štátov pre digitalizáciu a digitálne uchovávanie, pri vymedzovaní ekonomického a riadiaceho modelu, ktorý zabezpečí úspech a dlhodobé trvanie projektu,
                        
                     
                           —
                        
                        
                           aktívne podporovali knižnicu EUROPEANA v Európe a v celom svete a nabádali k vytváraniu verejno-súkromných partnerstiev, ktoré by mohli podporiť jej rozvoj, najmä pokiaľ ide o digitalizáciu kultúrneho materiálu a jeho dostupnosť online a digitálne uchovávanie.
                        
                     
         
               8.
            
            
               VYZÝVA NADÁCIU „EURÓPSKA DIGITÁLNA KNIŽNICA“, aby:
               
                           —
                        
                        
                           úzko spolupracovala s členskými štátmi, Komisiou a kultúrnymi inštitúciami pri rešpektovaní ich právomoci s cieľom vymedziť ekonomický a riadiaci model, ktorý zabezpečí úspech a dlhodobé trvanie knižnice EUROPEANA.
                        
                     
         
      (1)  Ú. v. EÚ L 236, 31.8.2006, s. 28.
   
      (2)  Ú. v. EÚ C 297, 7.12.2006, s. 1.
   
      (3)  2006/2040(INI).
   
      (4)  Dokument 12580/08.
   
      (5)  Rozhodnutie Komisie z 22. marca 2007 (Ú. v. EÚ L 119, 9.5.2007, s. 45).
   
      (6)  Rozhodnutie Komisie z 27. februára 2006 (Ú. v. EÚ L 46, 16.2.2006, s. 32).
   
      (7)  Štúdie o napredovaní digitalizácie v kultúre v Európskej únii, o socio-ekonomických dôsledkoch dlhodobého uchovávania digitálnych zdrojov a o socio-ekonomických dôsledkoch verejných zdrojov.